梁志祥

梁志祥，外號「祥哥」、「元朗祥」、「猛人祥」，係香港立法會議員、元朗區議會前議員，亦係民建聯成員。

政途
早喺1994年，梁志祥就已經參加區議會選舉，出戰元朗區議會，第一次參選就擊敗民主黨嘅張賢登，隨後嘅1999年佢就自動當選。

2003年，梁志祥同黨友黃祥光喺第2屆香港區議會選舉互調選區，爭取連任，結果梁志祥喺天耀選區贏咗，而黃祥光就喺慈祐選區輸畀陳美蓮。

隨後喺2007年、2011年、2015年，梁志祥參選元朗區議會嘅換屆選舉，亦能成功冧莊。喺2012年第5屆香港立法會選舉、2016年第6屆香港立法會選舉，梁志祥擔大旗參選新界西選區，結果連續兩屆當選立法會議員。

佢喺2019年第6屆香港區議會選舉唔再連任區議員，原本諗住交畀司徒駿軒接手，但司徒駿軒嘅選情受制於香港修例風波，唔夠街工嘅何惠彬鬥，輸咗選舉。

喺2021年9月，佢成為香港特别行政區選舉委員會委員(港區全國政協委員)。2022年，佢喺李家超無提政綱嘅情況下，有份提名李家超參與2022年香港行政長官選舉。

事件

提議限制同剝奪市民重選自己區議會代表嘅權利 
喺2021年，北京未經香港人同意，強行通過《香港國安法》之後，政府要求區議員對《基本法》宣誓，外間就關注，有唔少泛民主派嘅民選議員會唔會畀政府剝奪資格，引伸區議會議席懸空。一般嚟講，議席懸空之後政府都會盡快安排補選，但梁志祥就話唔畀有關選民喺補選再投票選出自己嘅代表，話唔好補選，用政府委任非民選嘅分區委員會擔當過渡性諮詢嘅角色。

個人榮譽 
 榮譽勳章 (香港)
 太平紳士
 銅紫荊星章
 銀紫荊星章

攷

人大、政協 | NPC & CPPCC，民建聯

前香港立法會議員
全國政協香港委員
前元朗區議員
香港民建聯黨員
志祥